
 16.6.2017
 BG
 Официален вестник на Европейския съюз
 L 153/1
 РЕГЛАМЕНТ ЗА ИЗПЪЛНЕНИЕ (ЕС) 2017/1005 НА КОМИСИЯТА
 от 15 юни 2017 година
 за определяне на технически стандарти за изпълнение по отношение на формата и времето за съобщенията и публикуването на спиране на търговията с финансови инструменти и отстраняване на финансови инструменти от търговия в съответствие с Директива 2014/65/ЕС на Европейския парламент и на Съвета относно пазарите на финансови инструменти
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2014/65/ЕС на Европейския парламент и на Съвета от 15 май 2014 г. относно пазарите на финансови инструменти и за изменение на Директива 2002/92/ЕО и на Директива 2011/61/ЕС (1), и по-специално член 32, параграф 3 и член 52, параграф 3 от нея,
 като има предвид, че:
 (1)
 С Директива 2014/65/ЕС се създава система, чрез която спиранията от търговия, отмяната на тези спирания и отстраняването от търговия се публикува и съобщава своевременно и ефективно.
 (2)
 Публикуването на горната информация на уебсайтове от операторите на местата на търговия и от компетентните органи гарантира лесен достъп без значителни допълнителни разходи. Поради това оповестяването на уебсайта следва да бъде основното средство за публикуване и едновременно разпространение на информация в Съюза. С цел да се гарантира, че информацията е достъпна за всеки, публикуването чрез други средства следва да бъде възможно само едновременно със или след неговото публикуване на уебсайта.
 (3)
 Поради необходимостта от бърза и точна комуникация с оглед на осигуряването на информационен обмен и на сътрудничество съгласно предвиденото в Директива 2014/65/ЕС, следва да бъдат предвидени единни формати и време за съобщенията и публикациите, които да позволяват лесно и ефективно разпространение на цялата необходима информация. Използването на тези формати и време не следва да засяга използването на други формати или време при изключителни и непредвидими обстоятелства, когато форматите и сроковете, предвидени в настоящия регламент, не са уместни предвид големия мащаб и неотложния характер на съобщенията вследствие на, например, затварянето на целия пазар.
 (4)
 От съображения за съгласуваност и с цел да се гарантира гладкото функциониране на финансовите пазари е необходимо разпоредбите на настоящия регламент и разпоредбите на Директива 2014/65/ЕС да се прилагат от една и съща дата.
 (5)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за ценни книжа и пазари (ЕОЦКП).
 (6)
 ЕОЦКП проведе открити обществени консултации относно проектите на технически стандарти за изпълнение, на които се основава настоящият регламент, и поиска становището на Групата на участниците от сектора на ценните книжа и пазарите, създадена с член 37 от Регламент (ЕС) No 1095/2010 на Европейския парламент и на Съвета (2),
 ПРИЕ НАСТОЯЩИЯ РЕГЛАМЕНТ:
 Член 1
 Приложно поле
 С настоящия регламент се установява формата и времето за следните съобщения и публикации:
 а)
 публикация от страна на пазарен оператор, организиращ регулиран пазар, или на инвестиционен посредник или пазарен оператор, организиращ МСТ или ОСТ, на негово решение за спиране или отстраняване на финансов инструмент и, когато е целесъобразно, на съответните деривати, или за отмяна на спирането;
 б)
 съобщаване